آیت اللہ

تاریخ 
اہل تشیع میں خصوصاً تاریخ کے ہر دور میں فقہا اور اہل علم حضرات کو مختلف قسم کے خطابات اور القابات دیے جاتے رہے ہیں جیسے کہ: مفید، صدوق، شیخ الطائفہ، شیخ الاسلام، حجۃ اللہ، حجۃ الاسلام اور ملا وغیرہ۔ اِن اعزازی خطابات کا مقصد متعلقہ اشخاص کی خصوصی تعظیم و تکری کے علاوہ اُن کے علمی و فکری پائے کا اِظہار کرنا ہوتا تھا۔ اِنہی القابات میں آیت اللہ بھی شامل ہے۔ بعض ماخذوں سے معلوم ہوتا ہے کہ سب سے پہلے یہ خطاب جمال الدین حسن بن یوسف بن مطہر حلّی المعروف بہ علامہ حلی (متوفی 27 دسمبر 1325 ء) کو دِیا گیا۔ ابن حجر عسقلانی انھیں ’’آیۃ فی الزکاء‘‘ کے لقب سے یاد کرتے ہیں۔ابن حجر عسقلانی: لسان المیزان، جلد 2، صفحہ 317۔ مطبوعہ بیروت، لبنان، 1390ھ چنانچہ شرف الدین شولستانی، شیخ بہاء الدین عاملی اور محمد باقر مجلسی نے اپنے شاگردوں کو جو اِجازت نامے لکھ کر دیے، اُن میں وہ علامہ حلی کو ’’آیۃ اللہ فی العالمین‘‘ لکھتے ہیں۔محمد باقر مجلسی: بحار الانوار، جلد 1، صفحہ 104 تا 107۔ مطبوعہ بیروت، لبنان، 1303ھ

 چودہویں صدی ہجری میں اِس لقب کا اطلاق 
محمد باقر مجلسی نے اپنے مشائخ میں سے شمس الدین محمد بن مکی کے لیے بھی یہ لقب اِستعمال کیا ہے۔ تاہم اِس کے بعد سے چودہویں صدی ہجری کی ابتدا تک کسی اور کے لیے یہ لقب اِستعمال نہیں کیا گیا۔ چودہویں صدی ہجری کی ابتدا میں سب سے پہلے یہ لقب مرزا حسین نوری طبرسی (متوفی 1902ء)نے سید محمد مہدی بحر العلوم کے لیے اِستعمال کیا۔ اِس کے کچھ عرصہ بعد شیخ عباس قمی (متوفی 21 جنوری 1941ء)نے یہی لقب مرتضیٰ انصاری (متوفی 18 نومبر 1864ء)، شیخ حسین نجفی اور سید محمد حسن شیرازی کے لیے اِستعمال کیا۔مرزا حسین نوری طبرسی : مستدرک الوسائل، جلد 2، صفحہ 397۔ جلد 3، صفحہ 222۔ حالانکہ اِس سے قبل تمام فقہا و علما کو حجۃ الاسلام کہا جاتا تھا۔ رفتہ رفتہ شیعی مؤرخین اِس لقب کا اطلاق ملا کاظم خراسانی، حاجی مرزا حسین نوری طبرسی (متوفی 1902ء)، مرزا خلیل اور شیخ عبد اللہ ماژندرانی وغیرہ پر بھی کرنے لگے۔ جبکہ اِس سے قبل اِن سب کے لیے حجۃ الاسلام کا لقب اِستعمال ہوتا تھا۔ 1922ءمیں قم میں شیخ عبد الکریم حائری کی کوششوں سے حوزہ علمیہ کی بنیاد پڑی تو اُس کی مرکزیت قائم ہوجانے کے بعد اِس درسگاہ میں درس و تدریس کا فریضہ انجام دینے الے علما اور فقہا کو یہ خطاب دِیا جانے لگا۔ وہ چند فقہا یا علما جنھوں نے زیادہ مرکزیت حاصل کرلی تھی، انھیں ’’آیت اللہ العظمیٰ‘‘ قرار دِیا جانے لگا۔ بیسویں صدی عیسوی میں اِس لقب سے سب سے زیادہ شہرت آیت اللہ خمینی (متوفی 1989ء)نے پائی۔

 مشہور آیت اللہ 

 آیت اللہ خمینی
 آیت اللہ سیستانی
 آیت اللہ خامنہ ای
 آیت اللہ وحید خراسانی

 مزید دیکھیے 
 آیت اللہ خمینی
 فہرست آیت اللہ

 حوالہ جات 


زمرہ:اسلامی القاب
زمرہ:سیاسی اصطلاحات
زمرہ:شیعہ علما
زمرہ:شیعیت
زمرہ:عربی الفاظ اور جملے
زمرہ:قرآنی اصطلاحات
زمرہ:مذہبی اصطلاحات
زمرہ:مذہبی خطابات
زمرہ:مذہبی قائدین کے کردار
زمرہ:ویکی ڈیٹا سے مختلف مختصر وضاحت

زمرہ:آیت اللہ
زمرہ:ایران